Γ.Σ. Δάφνη Δαφνίου

Ιστορική αναδρομή

Κατά το χρονικό διάστημα 1989-1999, η ανδρική ομάδα αγωνιζόταν επί σειρά ετών στη Γ' Εθνική Κατηγορία.
Την αγωνιστική περίοδο 1999-00 ο σύλλογος κατέλαβε την 9η θέση στον όμιλό του και ακολούθως υποβιβάστηκε στα τοπικά πρωταθλήματα.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2012-13, ο Γ.Σ. Δάφνη Δαφνίου έλαβε μέρος στο Πρωτάθλημα της Β' Κατηγορίας Ανδρών που διοργανώνει η Ε.Σ.Κ.Α. Στην τελική βαθμολογική κατάταξη του 1ου Ομίλου κατέλαβε την 8η θέση.

Ιστορική αναδρομή

Την αγωνιστική περίοδο 1997-98 το γυναικείο τμήμα της Δάφνης κατέκτησε το Πρωτάθλημα της Α' Κατηγορίας Γυναικών που διοργανώνει η Ε.Σ.Κ.Α., λαμβάνοντας παράλληλα το δικαίωμα ανόδου στις εθνικές κατηγορίες.
Κατά την αγωνιστική περίοδο 1999-00 η ομάδα αγωνιζόταν στη Β' Εθνική Κατηγορία, στο Νότιο Όμιλο της οποίας κατέλαβε την 3η θέση μετά το τέλος των αγωνιστικών της υποχρεώσεων. Την επόμενη χρονιά, 2000-01 τερμάτισε στην 6η θέση, ενώ το 2001-02 βρέθηκε στη 2η θέση με 16 νίκες και 6 ήττες. Την αγωνιστική περίοδο 2002-03 κατέλαβε τη 10η θέση στην τελική κατάταξη, επιστρέφοντας στα τοπικά πρωταθλήματα.
Την αγωνιστική περίοδο 2007-08 η ομάδα του Χαϊδαρίου συμμετείχε στο Πρωτάθλημα της Α' Κατηγορίας Ε.Σ.Κ.Α. αποτυγχάνοντας να τοποθετηθεί στην τελική κατάταξη πάνω από τη ζώνη του υποβιβασμού. Συγκεκριμένα τερμάτισε στη 13η και προτελευταία θέση, ακολουθώντας την ομάδα του Παπάγου στη Β' Κατηγορία. Η παραμονή της εκεί, ωστόσο, αποδείχθηκε σύντομη, καθώς την επόμενη κιόλας χρονιά, 2008-09, κατέκτησε το Πρωτάθλημα λαμβάνοντας εισιτήριο επιστροφής στην κορυφαία τοπική κατηγορία. Στη διάρκεια της χρονιάς είχε απολογισμό 23 νίκες και 3 ήττες, με την προκήρυξη του Πρωταθλήματος να μην προβλέπει διαδικασία Play-offs. 
Ούτε την περίοδο 2010-11, όμως, κατόρθωσε η ομάδα να μείνει στάσιμη. Μετά την ολοκλήρωση του αγωνιστικού προγράμματος, η Δάφνη είχε συγκεντρώσει 3 νίκες, 18 ήττες και 1 μηδενισμό, λαμβάνοντας την 11η και προτελευταία θέση της τελικής βαθμολογίας της Α' Κατηγορίας. Η πτωτική πορεία της ομάδας συνεχίστηκε και την επόμενη περίοδο, 2011-12, στη διάρκεια της οποίας πέτυχε 5 νίκες και 17 ήττες, καταλαμβάνοντας ξανά την 11η και προτελευταία θέση.
Κατά την αγωνιστική περίοδο, 2012-13, ο σύλλογος έλαβε πια μέρος στο Πρωτάθλημα της Γ' Κατηγορίας Ε.Σ.Κ.Α. Στην τελική βαθμολογική κατάταξη του 1ου Ομίλου κατέλαβε την 1η θέση. Παρόλο που η άνοδος στη Β' Κατηγορία εξασφαλίστηκε, η ομάδα αγωνίστηκε επίσης με τον Πρωταθλητή του έτερου ομίλου για την τυπική ανάδειξη Υπερπρωταθλητή. Τον τίτλο κατέκτησε εν τέλει ο Γ.Α.Σ. Καλυβίων Θορικού που νίκησε την ομάδα του Χαϊδαρίου με σκορ 58-44.
Συνεχίζοντας το μοτίβο αλλαγής κατηγορίας κάθε χρονιά, την περίοδο 2013-14 η Δάφνη υποβιβάστηκε από τη Β' στη Γ' Κατηγορία. Έχοντας συγκεντρώσει 3 νίκες και 18 ήττες, κατετάγη στην 11η και προτελευταία θέση της τελικής βαθμολογίας.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Γ.Σ. Δάφνη Δαφνίου έλαβε μέρος στο Πρωτάθλημα του 1ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο χωρίς καμία ήττα σε 22 αγώνες. Σαν αποτέλεσμα κατέλαβε την κορυφαία θέση της βαθμολογικής κατάταξης. Στη συνέχεια αντιμετώπισε σε αγώνα κατάταξης την ομάδα τον Άγιο Θωμά Γουδί, η οποία είχε καταταγεί 1η στον άλλο όμιλο για την ανάδειξη του Υπερπρωταθλητή της Κατηγορίας. Εκεί η Δάφνη επικράτησε με σκορ 67-60, έχοντας παράλληλα εξασφαλίσει την επιστροφή της στην αμέσως ανώτερη κατηγορία.
Ο σύλλογος διέθετε επίσης το δικαίωμα συμμετοχής στο Κύπελλο Γυναικών της Ένωσης. Στον πρώτο του αγώνα επρόκειτο να αντιμετωπίσει τον Α.Ο. Πικερμίου, εντούτοις πέρασε στην επόμενη φάση άνευ αγώνος μετά από απόσυρση της αντίπαλης ομάδας. Κατόπιν διασταυρώθηκε με τον Κρόνο Γέρακα, ομάδα υψηλότερης κατηγορίας, από τον οποίο και ηττήθηκε με σκορ 59-37, γνωρίζοντας τον αποκλεισμό.
Έδρα του συλλόγου είναι το Κλειστό Γυμναστήριο «Ολυμπιονίκης Χρήστος Αγγουράκης». Πρόεδρος του διοικητικού συμβουλίου είναι ο Θόδωρος Σπανόπουλος, ενώ καθήκοντα πρώτου προπονητή διατηρεί ο Βασίλης Μαρίνος.